 Dịka ndị otu Kraịst, na-ebido oge Lent na ụbọchị Wednezdee ntụ, ọ bụ ohere ịji were lebaa anya na ngalaba atọ pụtara ìhè nime Lent: ịbu ọnụ, inye onyinye na ekpere.  Ọ dị mkpa kanyị sonye nke ọma nemume nke mmụọ a. Site na ịbu ọnụ, anyị ga-adị ike ịji were merie agụụ niile nke anụ arụ, ma cheta na Chineke enyewo anyị ike ịji were merie ọnwụnwa niile.Site nịnye onyinye, anyị ga-ewere ihe anyị nwere nyetụ ndị o nweghị ka ọ há ha na ndị ụwa na-atụ nọnụ. Ezi àgwà dị otu a ga-enyere anyị aka ịmata na anyị niile bụ otu ezinaụlọ nime Chineke.Nanị otu Chineke dị nke ji ike niile maka ndụ anyị. Maka ezi ọlụ niile nke ebere na obiọma anyị mere site na onyinye anyị nyere mmadụ ibe anyị, bụ Christ kanyị mere ya Matiu isi nke iri abụọ na ise, amaokwu nke iri anọSite na ekpere, anyị ga-amata na ndabere anyị dị na Chineke.Ekpere Maka Wednezdee NtụOnyenweanyị, Onye Nsọ, mere anyị ebere. Anyị ekwupụta mmehie anyị niru gị. Anyị emehiewo megide Gị ma ewepụ ebere gị na amara gị, anyị ga-abụ ntụ. Anyị echegharịa na mmehie niile anyị ugbua. Onyenweanyị, dịka anyị na-abanye nime oge Lent a, nọrọ anyị nso. Nyere anyị aka site na mmụọ nsọ gị, kanyị were nwee ezi nchegharị sitere nime obi anyị. Nyere anyị aka site na mmụọ nsọ gị, kanyị were nwee ume iji were merie onye iro.Ekele dịrị gị, Onyenweanyị, na mmemme mbilite na ọnwụ gị na-abịa! Ọnwụ enweghị ike, o nweghịkea mmeri nihi Jesus. Ebube, nsọpụrụ na otuto dịrị aha gị. Nara ekele nihi na ị napụtawo anyị. Nyere anyị anyị ịnọgide nume na ọñụ nke oge a dịka anyị na-aga nime ịsụ niile nke dị nime ya. Nyere anyị aka ịmị mkpụrụ nke Mmụọ Nsọ.Ekele dịrị Gị na ntụ nke dị na egedege ịhu anyị egosighị ihe anyị bụ. Ọ bụ ezie na site na ntụ ka anyị si pụta, mana arụ anyị na mmụọ anyị na onwe anyị, nọ na-echere mgbapụta ọma ahụ na nyeghachi zuru okè nke ihe niile. Nyere anyị aka ilegide anya ụbọchị ahụ, ma mee ka ọ bịa ọsịsọ, Onyenweanyị Jesus Christ. Amen.Abụ Ọma Iri Ise na Otu - Ekpere Site na Mgbe Ochie Gbasara Wednezdee Ntụ. Abụ Ọma nke diri Onye-isi Abù. Abù Ọma Devid: mbe Netan, bú onye-amuma, biakutere ya, mbe ọ bakusiri Bat-sheba.Merem amara, Chineke, dịka ebere Gị si dị; dịka ịba ụba nke obi ebere Gị niile si dị, hichapụ njehiem nile.Sacha m nke ọma dịka ákwà ka ajọ omume m pụa nimem, me kwa ka m si na nmehie m dị ọcha.Nihi na mụ onwem mara njehie m niile; nmehie m dịkwa nirum mgbe niile.Megide Gị, nání Gị, ka m mehieworo, ọ bụ kwa ihe jọrọ njọ nanya Gị ka m meworo; ka Ị we bụrụ onye ezi omume mgbe ị nekwu okwu, dịkwa ọcha nobi mgbe Ị nekpe ikpe.Lee, najọ omume ka amụpụtara m; ọ bụkwa na nmehie ka nne m tụrụ ime m.Lee, eziokwu nakụkụ niile dị nime mmadụ atọwo Gị ụtọ; ọ bụkwa nakụkụ zoro ezo ka ị na-eme ka m mara amamihe.Ị ga-ewere hyssop wepụ nmehiem, m ga-adịkwa ọcha; ị gasacham dịka ákwà, m ga-adịkwa ọcha karị snow.Ị ga-eme ka m nụrụ olu obi ụtọ na ọṅù; ka ọkpụkpụ niile ị gwepịaworo we tegharịa egwú-ọṅù.Zopu iru Gị na nmehiem nile, hichapụkwa ajọ omume m nile.Kère m obi dị ọcha, Chineke; me kwa ka mmụọ nke neguzosi ike dị ọhụrụ nimem.Atụpụla m niru Gị; a narakwala m Mmụọ Nsọ Gị.Nyeghachi m obi ụtọ nke nzọputa-Gi; were kwa mmụọ nke amara aha ya kwagide m.M ga-ezí ndị njehie ụzọ Gị niile, ndị nmehie ga-alaghachikwute kwa Gị.Napụta m naka ikpe ọmụma ọbara dị iche iche, Chineke, bụ Chineke nke nzọpụta m; irem geti nkpu ọṅù bayere ezi omume Gị.Onyenweanyị, ị ga-emeghe egbugbere ọnụ m abụọ; ọnụ m gegosikwa otuto Gị.Nihi na àjà adịghị atọ Gi utọ; ka m we nye ya: àjà nsure ọkụ adịghị atọ Gị ụtọ.Àjà niile nke Chineke bu mmụọ tiwara etiwa; obi tiwara etiwa na nke egwepịara egwepịa, Chineke, ị dịghị eleda ya anya.Mere Zaion mma dịka O si dị Gị utọ: Ị ga-alụ mgbidi niile nke Jerusalem.Mgbe ahụ ka àjà niile nke ezi omume, bú àjà nsure ọkụ na àjà nsuresi ọkụ, ga-atọ Gị ụtọ; mgbe ahụ ka ha ga-achụ ọtụtụ oké ehi nelu ebe ịchụ àjà Gị. Amen.Ka Chineke nọnyeere anyị nime oge a. Amen. 